|  |  |  |  |
| --- | --- | --- | --- |
|  | |  |  | | --- | --- | |  |  | |



**A Nők Civlben Egyesüelt 2015. év Szakmai beszámolója:**  
  
**Január 24. Pótszilveszter**

A rendezvény fő célja a csapatépítés.

**Február 28. Kultúrházak éjjel – nappal**  
  
A Teleki László Városi Könyvtár és Művelődési Központ 2 napos programjában közreműködtünk.  
  
**Február 17. Éves közgyűlés**  
  
Szakmai és pénzügyi beszámoló a 2015-ös évről. A 2016-os év feladatainak meghatározása.

**Február 19. Közös színházlátogatás**

A Teleki László Művelődési Központ bérletes színházi előadásán vettünk részt.

**Március 8.  Nőnapi összejövetel**  
  
A Teleki László Művelődési Központban megrendezésre került városi Nőnap rendezvényen szerepeltünk, a szervezésben részt vettünk.  
  
**Március  22. Filmklub**

Soós Ágnes: Szerelempatak   
  
A Nők Civilben Egyesület 2014-ben elindította a FILMKLUBOT. A programsorozat keretében művészfilmeket, dokumentumfilmeket, ismeretterjesztő filmeket mutatunk be. A filmek megtekintése után a jelenlévők beszélgetnek az alkotókkal, a film szereplőivel.  
  
**Április 12. Túra a Nyikom-bérci Gortva-Jójárt kilátó-hoz**  
  
A kilátó ünnepélyes avatására szervezett túrán vettünk részt. A program fő célja a csapatépítés.  
  
**Április   16. . Közös Színházlátogatás**  
  
A Teleki László Művelődési Központ bérletes színházi előadásán vettünk részt.

**Április 26. - Múltidéző Zsigmond nap**  
  
A szabadtéri főzőversenybe egyesületünk is benevezett, melyen különdíjban részesültünk.

**Május 1. Retro Majális**

Pásztó város központjában május elsején vidám, táncos, közösségi programot rendeztünk a város és a térség lakossága számára.

Cél: Feleleveníteni a május elseje közösséget építő funkcióját.

* A május elsejék virsli, sör, sültkolbász étkeivel múltidéző hangulat megidézése.
* Közös táncos program segítségével minél több lakos bevonása a rendezvénybe.
* Kötetlen szórakozási lehetőség biztosítása.
* Rövid könnyűzenei előadásokkal még inkább vonzóbbá tenni a programot.

Étkezés, büfé szolgáltatás a rendezvény ideje alatt:

A hűvös, esős idő ellenére több százan voltak kíváncsiak a programra.

**Május . 31. Guruló Derby V.  Gyereknapi program**  
  
Az V. Guruló Derby rendezvény a Városi Gyereknappal egy időben és helyszínen valósult meg.

A programelemek a Romkertben kerültek megrendezésre.

Az 5. Guruló Derby „ guruló” új programeleme volt a Zorb water ballon, amely nagy sikert aratott a gyermekek és a felnőttek körében is. A 7 ballont és a segítőt egyesületünk bérelte.

Az idei évben a tavalyihoz hasonló gazdag programot állított össze egyesületünk. Az önkormányzat támogatását a Guruló Derby elnevezésű rendezvényre szeretnénk kérni.

Az idei Gyermeknapon 5. alkalommal egy újszerű programot kínáltunk a város lakossága számára. A Guruló Derby-n a gyermekek és a felnőttek is vetélkedhetnek, játszhatnak és jól szórakozhatnak.

A rendezvény célja: Egészséges életmódra nevelés.

Közösségi együttlét, csapatépítés

Igényes szórakoztatás

Egészséges versenyszellem erősítése,

Fantázia Járgányok versenye:

Motoros vagy emberi erővel hajtott egyedi készítésű járművel indulhatnak osztályközösségek, baráti társaságok, családok, csoportok…. A felépítmény lehet pl. kartonpapírból, műanyagból, hulladékból.

A pálya kialakításánál elsődleges szempont a biztonság, valamint, hogy érdekes akadályokkal tűzdelt legyen a szakasz. A guruláson kívül veterán autó és motor, valamint tuningolt terepjáró bemutató, bringó-hintó, traktoros és off road-os utazás, célba dobás, ugróiskola, zsákban futás, kötélhúzó verseny, aszfalt rajzolás várja a családokat.

Minden program ingyenesen vehető igénybe.

Az idei Guruló Derby-n is sztárvendégek szórakoztatják az érdeklődőket. A sporttal, a mozgással összefüggésbe hozható csoportok, előadók szerepelnek a 2014-es évben is.

Süti Derby:

A Guruló Derby keretében Süti Derby-t hirdetünk meg.

A Süti Derby-re 1-1- tányér finom süteménnyel. A zsűri által díjazott legjobb sütemények elnyerik a Guruló Derby legjobb sütije kitüntető címet.

Zorb Guruló Derby:

Zorb játékok kölcsönzésével újszerű játéklehetőséget biztosítunk a gyermekek számára.

A terveknek megfelelően, és a megváltozott helyszínt figyelembe véve sikeres rendezvényt valósítottunk meg.

A rendezvényen a nagyszámú érdeklődő és a sok versenyző nagyon kellemesen szórakozhatott.

**Május 20. Közkincs Kerekasztal - Buják**

**A Nemzeti Művelődési Intézet Nógrád Megyei Irodája olyan programot kezdeményezett a pásztói járásban, amely a helyi közösségek fejlesztésére, az öntevékenység erősítésére irányul. A májusi találkozó a „Helyi közösségek aktivizálása” címet viselte. Ennek megfelelően kemény terepmunkával indult a szakmai műhely Bujákon 2015. május 20-án. Ezen a programon egyesületünk bemutatkozási lehetőséget kapott.**  
  
**Június 22. Évadzáró összejövetel – 8 évesek lettünk.**  
  
Egyesületünk 8 éve alakult meg. Évfordulónkat közös bográcsolással ünnepeltük meg.  
  
A programfő célja a csapatépítés.  
 **Június 28: Szlovákiaia kirándulás a Betléri kastélyba**

A kirándulás az egyesület tagjai számára aktív pihenéssel telt el.   
A cél: közösségerősítés, csapatépítés.  
  
**Július 18.  Hasznosi Falunap – Rétesfesztivál**   
  
A Hasznosi Szabadidő Egyesület által szervezett Rétesfesztivál lebonyolításában aktívan tevékenykedtünk.

**Július 24. Retro Buli a pásztói strandon**

A retro rendezvénysorozat újabb állomása volt a pásztói strandon megrendezett éjszakai fürdőzéssel egybekötött Retro Buli. Pásztó város önkormányzatával együttműködve rendeztük meg az első strand Retro Bulit. A rendezvény nagyon sikeres volt.  
  
**Szeptember 4-5-6. Közös kirándulás Gárdonyba**

A három napos kikapcsolódás célja: csapatépítés.

**November 7.  Filmklub**

Katona Zsuzsanna: Katonatörténet  
  
A Nők Civilben Egyesület 2014-ben elindította a FILMKLUBOT. A programsorozat keretében művészfilmeket, dokumentumfilmeket, ismeretterjesztő filmeket mutatunk be. A filmek megtekintése után a jelenlévők beszélgetnek az alkotókkal, a film szereplőivel.  
  
A filmvetítés és az  előadás után kötetlen beszélgetéssel zárult a rendezvény.  
  
  
**December  9. Jótékonysági ruhaosztás**  
  
Egyesületünk minden év decemberében jótékonysági ruhaosztást szervez a rászoruló emberek számára. A lakosság által felajánlott ruhaneműket, cipőket, játékokat szétosztjuk.  
  
**December 17.  Mi karácsonyunk**  
  
Az egyesület tagjainak meghitt bensőséges jó hangulatú karácsonyi ünnepe.  
  
Minden évben megemlékezünk, beszélgetünk, értékes gondolatokat osztunk meg egymással. Ekkor is közelebb kerülünk egymáshoz, megismerve a másik mélyebb gondolatait, problémáit és örömeit.  
  
**December 23. Kívánság léggömb**

A városi karácsonyi vásár zárásaként egyesületünk egy újszerű programot valósított meg.

„Mindannyian vágyunk a boldogságra, az anyagi biztonságra, a tökéletes társra, a belőlünk egy darabot továbbvivő gyerekekre, a szakmai kiteljesedésre és arra, hogy lássuk a világot. De mindannyiunknak van egy, vagy több saját álmunk. Az, ami csak a miénk, az, ami megkülönböztet bennünket a többiektől.  
A Pásztói Karácsonyi Vásár ideje alatt leírhatod a legtitkosabb, legféltettebb vágyaidat, álmaidat, hogy a szeretet léggömbje elröpíthesse a felhők fölé!  
A Vásár ideje alatt jelképes összegért megvásárolható a KÍVÁNSÁG kártya.  
December 23-a estéjén sok-sok világító léggömb száll majd a magasba, és köztük lehet a Te KÍVÁNSÁGOD is.”

**December 31.  Szilveszteri Retró Buli.**  
  
A retro rendezvénysorozat újabb állomása volt a szilveszteri mulatság. A város és a kistérség lakossága már jól ismeri ezeket a rendezvényeket, amelyeket a felszabadult légkör a jó hangulat jellemez. és egyben hiánypótló rendezvény is. Bebizonyosodott, hogy rendezvényeinkre igény van, szeretik az emberek. Egyesületünk egyre népszerűbbé és erősebbé válik, a közösségi szellem és a felelősségvállalás növekedésével újult erővel és egyre szélesedő program tervvel indulunk az új esztendőnek.  
  
Egyesületünk a Közkincs Kerekasztal tagja, minden rendezvényén részt veszünk, aktívan bekapcsolódunk a közös munkába.  
  
                             
  
                                                                                                                                                                    